Folketing
2006-01-31

Jeg vil gerne understrege over for hr. Morten Messerschmidt, at jeg ikke har noget ønske om at botanisere, som det hedder, i EU-traktaten. Jeg har heller ikke foreslået det, men jeg har givet udtryk for nogle overvejelser om, hvad der kan tænkes at blive det videre forløb med hensyn til den EU-traktat, der blev stemt ned i Frankrig og Holland. Mit udgangspunkt har været, at man et hundrede procent skal respektere udfaldet af de folkeafstemninger, der har fundet sted i Holland og Frankrig. Derfor er mit udgangspunkt også, at vi ikke kan komme videre med processen, før der er en politisk afklaring af holdningen til traktaten i Holland og Frankrig, for vi skal respektere udfaldet af de to folkeafstemninger. Så har jeg sagt, at der er tre mulige udfald: Enten meddeler Holland og Frankrig på et tidspunkt, at vi kan genoptage ratifikationsprocessen. Eller det meddeles, at det kan vi ikke.